stanford-oval/wikipedia huggingface dataset:
Korpi-Motelli
Jaksot

Motellin synty
Eka ja toka asukkaat
Siian nousu
Kesälääkäri
Professori Blom
Juppeja ja talonpoikia
Rakkautta ja tuoksuja
Taistelu motellista
Vastaanotto

Aiheeltaan ajankohtainen sarja sai varsin hyvät arvostelut Helsingin Sanomissa sekä tuoreeltaan Kirsikka Moringilta että vuoden 1993 uusinnan alla Jukka Kajavalta. Moringia naurattivat hulvattomat paradoksit, joita syntyy kun virastojen kapulakieli, yrittäjäjargoni ja korpiseutujen murre lomittuvat toisiinsa ja etelän ohut muka-kulttuuri törmää verevään kansanelämään. Kajava totesi alkujaan karrikoidun ja liioitellun juonikuvion tuntuvan Suomen 1990-luvun alun lamavuosien konkurssiaallon keskellä täysin realistiselta.
Nordland I

| Nordland I Bathory |
| --- | --- | --- |

Studioalbumin tiedot
 Julkaistu: 18. marraskuuta 2002
 Formaatti: LP, CD-levy
 Tuottaja(t): Quorthon, Boss
 Tyylilaji: viikinkimetalli folk metal
 Kesto: 59.21
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
| Destroyer of Worlds 2001 | Nordland I 2002 | Nordland II 2003 |
Nordland I on ruotsalaisen äärimetalliyhtye Bathoryn yhdestoista studioalbumi. Nordland I merkitsi paluuta täysimittaiseen, raskaaseen viikinkimetalliin. Albumi sai ilmestyessään hyvän vastaanoton. Levy oli aluksi osa laajempaa Nordland-teema-albumia, jonka yhtyeen keulahahmo Quorthon päätti lopulta jakaa kahteen osaan. Albumin "jatko-osa" Nordland II julkaistiin seuraavan vuoden maaliskuussa.
Taustaa

Tukholmassa vuonna 1983 perustetun Bathoryn pani alulle tuolloin 17-vuotias Thomas Forsberg, joka käytti taiteilijanimeä Quorthon. Harrastelijoista ja punkkareista koostunut bändi julkaisi 1980-luvulla uraauurtavia black metal -albumeita, ja yhtye menestyi underground-ilmiäksi verrattain hyvin. Yhtyeen musiikki alkoi kuitenkin muuttua vuoden 1988 Blood Fire Deathin paikkeilla: sanoitukset alkoivat käsitellä satanismin sijaan skandinaavista mytologiaa, ja kappaleet olivat aiempaa mahtipontisia.  Yhtye jatkoi eeppisellä viikinkimetalli-soundilla vuoteen 1991 asti, jolloin Quorthon laittoi yhtyeen tauolle. Bathory teki paluun vuonna 1994 julkaistessaan thrash metal -albumi Requiemin. Sitä seurasi toinen thrash-albumi Octagon, jonka jälkeen yhtye teki paluun raskaan viikinkimetallin pariin vuoden 1996 Blood on Icellä. Vuoden 2001 albumi Destroyer of Worlds yhdisteli tyylissään viikinki- ja thrash metalia.
Äänitykset

Quorthon alkoi työstää albumia vuonna 2002. Tarkoituksena oli julkaista kokonainen pohjoismaisesta mytologiasta ja luonnosta ammentava Nordland-teos, mutta projekti kasvoi liian suureksi, ja lopulta Quorthon päätti jakaa albumin kahtia. Nordland-saagan toinen osa valmistui ja julkaistiin seuraavana vuonna 2003.
Albumin tietojen mukaan se on äänitetty "Pohjolassa Pohjantähden alla" (engl. "Recorded in Nordland under the Northstar").  Quorthonin mukaan Nordland-saagan albumien äänittämisessä kului yhteensä 4 kuukautta, pisimpään yhtyeen historian aikana. Albumi oli toinen yhtyeen historiassa, jonka Quorthon äänitti yksin, hänen laulaen ja soittaen kaikkia instrumenttejä. Nordlandin äänityksissä Quorthon käytti Gibsonin Flying V -sähkökitaraa, ja albumin tuotti hänen isänsä Börje Forsberg, joka käytti tuottajanimeä Boss.
Julkaisu

Albumin julkaisi ruotsalainen Black Mark vuoden 2002 marraskuussa CD- sekä vinyylilevynä. Myöhemmin se julkaistiin Nordland II:en kanssa tupla-albumina vinyylillä.
Blood on Icen tapaan myös Nordlandin kansitaiteen maalasi ruotsalainen taiteilija Kristian Wåhlin.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Chronicles of Chaos Quentin Kalis: 6/10
AllMusic Eduardo Rivadavia: 
Imperiumi: 8½/10
Albumi sai ilmestyessään pääosin positiivisen vastaanoton fanien ja kriitikoiden keskuudessa. Kuten aikaisemminkin, suurin osa kritiikistä kohdistui Quorthonin rajoitettuun laulukykyyn.
Aikalaisarviossa Chronicles of Chaos -verkkolehden Quentin Kalis kutsui albumia yllätyksettömäksi ja paikoittain jopa tylsäksi, toivoen että tuleva Nordland II olisi parempi. Hän antoi albumille pisteeksi 6/10. Uusioarviossa AllMusicin Eduardo Rivadavia vastaavasti kehuu albumin kykyä yhdistellä mahtipontista, sinfonista viikinkimetallia sekä nopeaa NWOBHM-tyylistä speed metalia, hänen kuullessaan musiikissa niin black-, thrash- kuin folk metalia. Hän kuitenkin kritisoi Quorthonin rajoittunutta äänialaa, mutta vakuuttaa että albumin hyvät puolet ylittävät se  muutamat huonot hetket.
Encyclopaedia Metallum -tietokannassa albumin 9 käyttäjäarvioon perustuva keskimääräinen pistemäärä on 92 prosenttia.
Kappaleet

Kaikki kappaleet säv. ja san. Thomas Forsberg.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Prelude" (instrumentaali) | 02.34 |  |  |  |  |  |  |  |
| 2. | "Nordland" | 09.21 |  |  |  |  |  |  |  |
| 3. | "Vinterblot" | 05.18 |  |  |  |  |  |  |  |
| 4. | "Dragons Breath" | 06.45 |  |  |  |  |  |  |  |
| 5. | "Ring of Gold" | 05.35 |  |  |  |  |  |  |  |
| 6. | "Foreverdark Woods" | 08.06 |  |  |  |  |  |  |  |
| 7. | "Broken Sword" | 05.35 |  |  |  |  |  |  |  |
| 8. | "Great Hall Awaits a Fallen Brother" | 08.17 |  |  |  |  |  |  |  |
| 9. | "Mother Earth, Father Thunder" | 05.38 |  |  |  |  |  |  |  |
| 10. | "Heimfard" | 02.12 |  |  |  |  |  |  |  |
|  |  | 59.21 |  |  |  |  |  |  |  |
Kokoonpano

Muusikot
Thomas Forsberg - laulu, sähkökitara, bassokitara, rummut, syntetisaattori, sävellys ja sanoitukset, tuotanto, kannen suunnittelu
Muut
Börje Forsberg - tuotanto
Mikael Moberg - äänitys
Kristian Wåhlin - kannen taide
Aiheesta muualla

Nordland I Discogsissa. (englanniksi)
Albumi Nordland I Encyclopaedia Metallum -sivustolla (englanniksi)
| n k Bathory |
| --- | --- |
 Thomas Forsberg  Frederick Melander  Jonas Åkerlund  Andreas Johansson  Stefan Larsson  Paul Lundberg  Vvornth  Kothaar 
Studioalbumit:  Bathory  The Return......  Under the Sign of the Black Mark  Blood Fire Death  Hammerheart  Twilight of the Gods  Requiem  Octagon  Blood on Ice  Destroyer of Worlds  Nordland I  Nordland II 
Splitit:  Scandinavian Metal Attack  Scandinavian Metal Attack II  Bathory / Tankard / Rage Sampler 
Kokoelmat:  Jubileum Volume I  Jubileum Volume II  Jubileum Volume III  Katalog  Nordland I & II  In Memory of Quorthon Vol. I  In Memory of Quorthon Vol. II  In Memory of Quorthon Vol. III 
Boksit:  In Memory of Quorthon 
Musiikkivideot:  ”One Rode to Asa Bay”
Twilight of the Gods

| Twilight of the Gods Bathory |
| --- | --- | --- |

Studioalbumin tiedot
 Äänitetty : Huhtikuu 1991
 Studio : Montezuma Studio, Tukholma, Ruotsi
 Julkaistu: 26. kesäkuuta 1991
 Formaatti: LP, C-kasetti, CD-levy
 Tuottaja(t): Thomas Forsberg, Börje Forsberg
 Tyylilaji: viikinkimetalli
 Kesto: 56.52
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
| Hammerheart 1990 | Twilight of the Gods 1991 | Requiem 1994 |
Twilight of the Gods on ruotsalaisen äärimetalliyhtye Bathoryn kuudes studioalbumi. Se jatkoi edeltäjänsä Hammerheartin (1990) esittelemällä viikinkimetallilla, ja on yksi genren merkkiteoksista. Albumin piti jäädä yhtyeen viimeiseksi, mutta Bathory teki paluun vuonna 1994.
Taustaa

Tukholmassa vuonna 1983 perustettu black metal -yhtye Bathory oli julkaissut 1980-luvulla uraauurtavia levyjä. Ne olivat saavuttaneet suurta suosiota äärimetallin maailmassa ja myivät underground-julkaisujen mittapuulla hyvin. Yhtye kuitenkin kärsi epävakaasta miehistötilanteesta, kunnes sen kokoonpano vakiintui 1980-luvun lopulla. Tällöin yhtye muuttui etenevissä määrin keulahahmo Thomas ”Quorthon” Forsbergin sooloprojektiksi.
Äänitykset

Toisin kuin suurin osa yhtyeen aiemmasta tuotannosta, Twilight of the Gods äänitettiin Tukholman Montezuma-studiossa. Kuten aikaisemminkin, yhtyeen keulakuva Thomas Forsberg sävelsi ja sanoitti musiikin soittaen sähkökitara ja laulaen. Levyllä soittavat Forsbergin lisäksi sessiomuusikot Kothaar (bassokitara) sekä Vvronth (rummut) joiden nimiä käyttivät useat eri henkilöt yhtyeen eri julkaisuilla. Albumin tuotti yhtyeen muun tuotannon tavoin Thomas Forsbergin isä Börje Forsberg, joka käytti tuottajanimeä Boss.
Twilight of the Godsin piti jäädä Bathoryn viimeiseksi albumiksi. Forsberg kuvaili sitä hyvin alakuloiseksi ja uskoi olevansa kyvytön panemaan enää parastaan.
Musiikki

Musiikkinäyte
”Blood and Iron” on pitkä ja mahtipontinen kappale, joka kertoo ihmiskunnan noususta jumalten varjosta kohti maailman herruutta.
Äänitiedostojen kuunteluohjeet
Twilight of the Godsin musiikki on aiempaa melodisempaa ja jopa sinfonisempaa. Taustakuorot ja eeppiset aiheet ovat nousseet entistä hallitsevampaan asemaan. Sanoitukset jatkavat pohjoismaisen mytologian ja historian parissa, mutta ne ovat paikoittain henkilökohtaisempia, käsitellen nyky-yhteiskuntaa ja filosofiaa. AllMusicin Eduardo Rivadavia kutsuu osaa sanoituksista jopa masentaviksi.
Albumin viimeinen kappale ”Hammerheart” on sinfoninen kuorolaulu joka kertoo noususta Valhallaan, sankarivainajien asuinsijaan skandinaavisessa mytologiassa. Kappale on suora lainaus englantilaisen säveltäjän Gustav Holstin Planeetat-orkesterisarjan neljännestä osasta ”Jupiterista”, johon Forsberg kirjoitti sanoitukset. Äänitteen tarkka lähde ei ole tiedossa.
Julkaisu

Twilight of the Godsin julkaisi vinyylilevynä, c-kasettina sekä CD-levynä ruotsalainen Black Mark, joka vastikään perustettiin virallisesti julkaisemaan eurooppalaista metallimusiikkia.
Albumin CD-julkaisun vihkosen mukana tuli perinteiseen tapaan tekijätiedot sekä kappalelista, mutta myös englanninkielinen lainaus Friedrich Nietzschen teoksesta Epäjumalten hämärä.
Etukannen valokuvan ottivat Rick Ridgew sekä Oscar Kihlborg, Thomas Forsberg taas takakannen.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic Eduardo Rivadavia: 
The Collector's Guide to Heavy Metal: Volume 3: The Nineties Martin Popoff: 7/10
Twilight of the Gods sai yhtyeen fanikunnalta sekä kriitikoilta myönteisen vastaanoton. Kritiikki kohdistui enimmäkseen Forsbergin riittämättömäksi katsottuun lauluääneen.
Uusioarviossa AllMusicin Eduardo Rivadavia antaa albumille kolme tähteä viidestä kehuen albumin kitarasooloja, mahtipontista tuotantoa, kehittynyttä sävellystä ja mieleenpainuvia sanoituksia.
Kanadalainen metallikirjailija Martin Popoff antaa albumille kirjassaan The Collector's Guide to Heavy Metal: Volume 3: The Nineties arvosanan 7/10.
Encyclopaedia Metallum -tietokannassa albumin 18 käyttäjäarvioon perustuva keskimääräinen pistemäärä on 90 prosenttia (2020).
Yhtyeen keulahahmo Thomas ”Quorthon” Forsberg kuoli sydänkohtaukseen vuonna 2004. Hänen kuolinilmoituksessaan on lainaus albumin viimeisen kappaleen ”Hammerheartin” sanoituksista. Myöhemmin yhtyeen verkkosivut ohjasivat muistosivulle, jossa on samainen säkeistö ja mahdollisuus kuunnella kyseinen kappale.
Kappaleet

Kaikki kappaleet säv. ja san. Thomas Forsberg, paitsi ”Hammerheart” jonka on säveltänyt Gustav Holst.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prologue - Twilight of the Gods - Epilogue | 14.02 |  |  |  |  |  |  |  |
| 2. | Through Blood by Thunder | 06.15 |  |  |  |  |  |  |  |
| 3. | Blood and Iron | 10.25 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 4. | Under the Runes | 06.00 |  |  |  |  |  |  |  |
| 5. | To Enter Your Mountain | 07.37 |  |  |  |  |  |  |  |
| 6. | Bond of Blood | 07.35 |  |  |  |  |  |  |  |
| 7. | Hammerheart | 04.58 |  |  |  |  |  |  |  |
|  |  | 56.52 |  |  |  |  |  |  |  |
Myöhemmissä CD-uusintapainoksissa kappaleet 1–3 on yhdistetty ja loppuun on lisätty outro.
Kokoonpano

Muusikot
Thomas Forsberg – laulu, sähkökitara, ääniefektit
Kothaar – bassokitara
Vvornth – rummut
Muut
Börje Forsberg – tuotanto, äänitys
Thomas Forsberg – tuotanto, kannen suunnittelu, takakannen valokuva
Rex Gisslén – äänitys
Jörn Böhmer Olsen – etukannen valokuva
Ralf Sörensen – etukannen valokuva
Aiheesta muualla

Twilight of the Gods Discogsissa. (englanniksi)
Albumi Twilight of the Gods Encyclopaedia Metallum -sivustolla (englanniksi)
| n k Bathory |
| --- | --- |
 Thomas Forsberg  Frederick Melander  Jonas Åkerlund  Andreas Johansson  Stefan Larsson  Paul Lundberg  Vvornth  Kothaar 
Studioalbumit:  Bathory  The Return......  Under the Sign of the Black Mark  Blood Fire Death  Hammerheart  Twilight of the Gods  Requiem  Octagon  Blood on Ice  Destroyer of Worlds  Nordland I  Nordland II 
Splitit:  Scandinavian Metal Attack  Scandinavian Metal Attack II  Bathory / Tankard / Rage Sampler 
Kokoelmat:  Jubileum Volume I  Jubileum Volume II  Jubileum Volume III  Katalog  Nordland I & II  In Memory of Quorthon Vol. I  In Memory of Quorthon Vol. II  In Memory of Quorthon Vol. III 
Boksit:  In Memory of Quorthon 
Musiikkivideot:  ”One Rode to Asa Bay”
Miloš Obilić

| Miloš Obilić / Miloš Kobilac / Miloš Kobilović |
| --- | --- |
 Miloš Obilićista tehty maalaus.
Henkilötiedot
Syntynyt: ei tiedossa
Kuollut: 15. kesäkuuta 1389 Kosovo Polje (väitetysti)
Ammatti:  ritari
Miloš Obilić (Serbian kyrillisillä kirjaimilla Милош Обилић) oli legendaarinen keskiajan ritari, joka palveli Serbian hallitsijaa, Stefan Lazar Hrebeljanovićia.lähde?
Obilić tunnetaan monen teorian mukaan sulttaani Murad I:n murhaajana. Tarinan tunnetuimman version mukaan Murad tutki heti Kosovo Poljen taistelun jälkeen taistelukenttää. Obilić teeskenteli kuollutta mutta loikkasi ylös ja iski miekan ohi ratsastaneen Muradin sydämeen. Monet serbit kuitenkin uskovat, että Obilić lähti ottomaanien leiriin ja kertoi karanneensa serbijoukoista. Niin hän pääsi Muradin telttaan, missä hänen piti polvistua tämän edessä. Tällöin Obilić iski sulttaania veitsellä vatsaan. Muradin kuoleman jälkeen Obilićista tuli yksi Serbian kaikkien aikojen arvostetuimmista sankareista.
Olli Martikainen

Olli Martikainen (29. syyskuuta 1876 Iisalmi – 26. elokuuta 1939 Helsinki) oli suomalainen insinööri ja virkamies.
Henkilöhistoria

Martikaisen vanhemmat olivat kunnallisneuvosmies David Martikainen ja Juliana Kääriäinen ja puoliso vuodesta 1901 Aina Oma Tolvanen (k. 1951). Martikainen tuli ylioppilaaksi Kuopion lyseosta 1897 ja valmistui insinööriksi Polyteknillisestä opistosta 1902.
Martikainen oli tie- ja vesirakennushallituksen apulaisinsinööri 1903–1906 ja Vaasan piirissä apulaisinsinööri 1906–1911, nuorempi insinööri 1911–1919 ja vanhempi insinööri 1919–1925. Tie- ja vesirakennushallituksen tieasioiden yli-insinööri hän oli 1925–1929 ja Helsingin kaupungininsinööri 1929–1939. Martikaisella oli myös useita asiantuntija- ja luottamustehtäviä. Vaasan kaupunginvaltuuston jäsen hän oli 1915–1920 ja toimi valtuuston varapuheenjohtajana 1919–1920.
Julkaisuja

Tielainsäädäntö selityksineen tielakiin, Porvoo: WSOY, 1931 (Einar von Bonsdorffin kanssa)
Clara Peeters

| Clara Peeters |
| --- | --- |

Henkilötiedot
Syntynyt: noin 1587 Antwerpen, Belgia
Kuollut: 1657 jälkeen
Ammatti:  taidemaalari
Muut tiedot
Merkittävät teokset: Kala-asetelma
Clara Peeters (syntynyt noin 1587, kastettu 15.5.1594, Antwerpissa, Belgiassa – kuollut vuoden 1657 jälkeen) oli flaamilainen taidemaalari, joka maalasi asetelmamaalauksia. Peeters oli yksi harvoista flaamilaisista asetelmiin keskittyneistä naistaiteilijoista 1600-luvulla.
Peeters nosti aamupalaa kuvaavat asetelmamaalaukset suosituiksi. Hänellä oli tapana maalata asetelmiensa esineiden heijastuksiin omakuvia itsestään. Peeters oli erityisen lahjakas erilaisten luonnollisten tekstuurien kuvaamisessa siveltimen avulla. Ensimmäiset öljymaalauksensa hän maalasi vuosina 1607 ja 1608. Jo näissä teoksissa on nähtävissä Peetersille ominainen tyyli kuvata asetelmaa matalasta näkökulmasta.
Peeters kuvasi tarkasti detaljeja, kuten kastepisaroita ja ajallisen ohimenevyydestä kertovaa kuten nuutuneita tulpaaneita. Samanaikainen tieteellinen vallankumous vaikutti kukkamaalaukseen, jolla oli läheistä yhteyttä kasvitieteelliseen kuvitukseen.
Kala- ja sitruuna-asetelma.
Asetelma. Makupaloja, rosmariinia, viiniä, koruja ja kynttilä, 1607. Öljy puulevylle 23,7 × 36,7 cm.
Kärpänen, yksityiskohta edellisestä maalauksesta.
Asetelma. Viinirypäleitä, hedelmäkori, kaksi rapua ja orava, 1612-1615. Koko 34,1 x 46,8 cm.
Juusto-, manteli- ja pretzelasetelma, noin 1615.
Asetelma, Juustoja, kirsikoita ja artisokka, 1625.
Kukka-asetelma.
Aiheesta muualla

Kuvia tai muita tiedostoja aiheesta Clara Peeters Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 2  3  WorldCat 2 
Kansalliset:  Ranska  BnF data  Saksa  Yhdysvallat  Alankomaat 
Taiteenala:  KulturNav  Prado  RKD Artists  ULAN 
Henkilöt:  Alankomaat 2  DDB 
Muut:  Europeana
The Return (Bathoryn albumi)

| The Return> ..... Bathory |
| --- | --- | --- |

Studioalbumin tiedot
 Äänitetty : tammikuu 1985
 Studio : Electra Studio, Tukholma, Ruotsi
 Julkaistu: 27. toukokuuta 1985
 Formaatti: LP
 Tuottaja(t): Thomas Forsberg, Börje Forsberg
 Tyylilaji: black metal
 Kesto: 36.57
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
| Bathory 1984 | The Return...... 1985 | Under the Sign of the Black Mark 1986 |
The Return...... (koko nimi The Return of the Darkness and Evil) on ruotsalaisen äärimetalliyhtye Bathoryn toinen studioalbumi. Edeltäjänsä tavoin se edustaa black metalin ensimmäistä aaltoa ja on eräs tyylilajin merkkiteoksista Bathoryn muun varhaistuotannon kanssa. Albumi vaikutti myös death metalin kehitykseen. Levy sai yhtyeen fanikunnalta sekä metallilehdistöltä myönteisen vastaanoton.
Taustaa

Bathoryn perusti laulaja-kitaristi Thomas ”Quorthon” Forsberg ystävineen vuoden 1983 alussa Tukholmassa. Tuttavista ja paikallisista punkkareista koostunut yhtye sai onnistuneiden näytekappaleiden ja esikoisalbuminsa Bathoryn (1984) myötä suurta suosiota äärimetallin maailmassa. Esikoisalbumin menestyksen jälkeen yhtye palasi studioon vuoden 1985 alussa.
Äänitykset

Toisin kuin Bathory, joka äänitettiin karussa muunnellussa autotallissa, The Return...... äänitettiin tasokkaammassa Electra Studiossa Tukholmassa, jossa yhtye oli äänittänyt ensimmäiset näytekappaleensa. Äänimaailma oli täten aiempaa tasokkaampi, mutta silti karu ja kolkko perinteisen black metalin tapaan. Edellisen albumin tapaan yhtyeen keulahahmo Forsberg lauloi, soitti sähkökitaraa sekä kirjoitti ja sanoitti yhtyeen musiikin. Stefan Larsson jatkoi bändin rumpalina, kun taas basisti vaihtui Andreas Johanssoniin. Albumin tuotti edellisen levyn tapaan Thomaksen isä Börje Forsberg, joka käytti tuottajanimeä Boss.
Levyn äänitykset eivät sujuneet ongelmitta: uusi basisti erotettiin huumeongelmien takia kesken äänitysten, ja Forsberg joutui äänittämään puolet albumin bassoraidoista. Hän kertoi myöhemmin haastattelussa (1987) yhtyeen juopotelleen studiossa äänitysten aikana ja Bossin antaneen heidän toimia vapaasti.
Albumia työstettiin nimillä Okkulta, Occulta sekä Revelation of Doom, mutta lopulta nimi valittiin kappaleen ”The Return of the Darkness and Evil” pohjalta. Yhtye oli äänittänyt kappaleen vuoden 1983 Scandinavian Metal Attack -split-albumille, mutta se päätettiin äänittää uudestaan.
Myöhemmin verkkosivuillaan Forsberg kertoi saaneensa albumille innoitusta kuultuaan erilaisten speed- ja thrash metal -yhtyeiden, kuten Sodomin, Destructionin, Kreatorin sekä Exciterin tuotantoa.
Musiikki

Musiikkinäyte
Intron jälkeen soiva ”Total Destruction” kertoo ydinsodan tuhoista ja maailmanlopusta.
Äänitiedostojen kuunteluohjeet
Esikoisalbumin tapaan The Return...... edustaa black metalin ensimmäistä aaltoa tuotannon ollessa edeltäjäänsä tasokkaampaa. Sanoitukset käsittelevät pääosin saatananpalvontaa ja kristinuskonvastaisuutta, mutta myös ydinsodan kauheuksia (”Total Destruction”) ja seksiä (”Bestial Lust”). Musiikillisesti The Return...... jatkoi black metalin kehittymistä erilliseksi genreksi. Norjalaisen Darkthrone-yhtyeen perustajajäsenen Gylve ”Fenriz” Nagellin mukaan albumi on black metalin esimerkkiteos.  Albumilla oli black metalin ohella suuri vaikutus myös death metalin kehitykseen.
Julkaisu

Frosberg oli jonkin aikaa kaavaillut käyttävänsä seuraavan albumin tai EP-levyn kannen kuvana vanhoja puupiirroksia tai Raamatun kuvitusta. Etukannen kuvaksi tuli kuitenkin tuotantoavustaja Gunnar Silinsin ottama valokuva täysikuusta. Albumin takakanteen tuli taas Forsbergin ottama valokuva kallionrinteestä, jota vasten heitettiin eläimen verta. Sisäkansiin tuli puupiirros  Compendium Maleficarum -teoksesta, joka kuvaa noitia suutelemassa paholaisen peräaukkoa. Albumin A-puoli on nimetty ”Darknessiksi" (engl. pimeys) ja B-puoli ”Eviliksi" (engl. pahuus).
Albumin kansiin ei painettu varsinaista sisällysluetteloa, vaan runo, josta pystyi päättelemään kappalejärjestyksen sekä albumin koko nimen The Return of the Darkness and Evil. Albumin ensimmäisen erän kansien teksti painettiin valkoisella, mutta myöhemmissä painoksissa tämä vaihdettiin keltaiseksi. Albumin julkaisi ruotsalainen Tyfon Grammofonin alainen Black Mark LP-levynä vuoden 1985 toukokuussa. Myöhemmin albumi julkaistiin C-kasettina ja 1990-luvulla uudelleenmasteroituna CD-levynä.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic Eduardo Rivadavia: 
The Collector's Guide to Heavy Metal: Volume 2: The Eighties Martin Popoff: 5/10
Imperiumi: 8/10
Albumi sai aikanaan hyvät arvostelut metallimusiikin lehdistössä. Metal Forces -lehden Dave Constable kutsui albumia ennenkuulemattoman raskaaksi, kuvaillen musiikkia ”aidoksi death metaliksi” ja hän vertasi yhtyettä myönteisesti Slayeriin.
Nykyään albumi luetaan sekä Bathoryn että black metalin parhaimmistoon. Tuoreemmassa arviossa AllMusicin Eduardo Rivadavia kehuu albumin äänimaailmaa, tarttuvia riffejä sekä selviä punk- ja Venom-vaikutteita. Hän hieman kritisoi rummutuksen tasoa tietyissä kappaleissa ja antaa albumille kolme ja puoli tähteä viidestä.
Metallijournalisti Martin Popoff antaa albumille kirjassaan Collector’s Guide to Heavy Metal arvosanan 5/10.
Encyclopaedia Metallum -tietokannassa albumin 18 käyttäjäarvioon perustuva keskimääräinen pistemäärä on 88 prosenttia (2020).
Kappaleet

Kaikki kappaleet säv. ja san. Thomas Forsberg.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Revelation of Doom | 03.27 |  |  |  |  |  |  |  |
| 2. | Total Destruction | 03.51 |  |  |  |  |  |  |  |
| 3. | Born for Burning | 05.14 |  |  |  |  |  |  |  |
| 4. | The Wind of Mayhem | 03.13 |  |  |  |  |  |  |  |
| 5. | Bestial Lust (Bitch) | 02.42 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 6. | Possessed | 02.42 |  |  |  |  |  |  |  |
| 7. | The Rite of Darkness | 02.06 |  |  |  |  |  |  |  |
| 8. | Reap of Evil | 03.29 |  |  |  |  |  |  |  |
| 9. | Son of the Damned | 02.48 |  |  |  |  |  |  |  |
| 10. | Sadist (Tormentor) | 03.00 |  |  |  |  |  |  |  |
| 11. | The Return of the Darkness and Evil | 04.25 |  |  |  |  |  |  |  |
|  |  | 36.57 |  |  |  |  |  |  |  |
Myöhemmissä uusintapainoksissa lopetuskappaleesta ”The Return of the Darkness and Evil” on leikattu sen loppuosa erilliseksi, nimeämättömäksi outroksi.
Kokoonpano

Muusikot
Thomas Forsberg – laulu, sähkökitara, bassokitara
Stefan Larsson – rummut
Rickard Bergman – bassokitara
Muut
Börje Forsberg – tuotanto, äänitys, miksaus
Thomas Forsberg – tuotanto, kannen suunnittelu, takakannen valokuva
Gunnar Silins – tuotanto, etukannen valokuva